
SBGER  LÆRDOM  VED  LÆSNING  OG  VED  TRO 


NUMMER    20 


15.  OKTOBER  1927 


76.   AARGANG 


TALE   AF   ÆLDSTE    ORSON    F.   WHITNEY 
af  de  Tolvs  Raad. 

Holdt  i  Tabernaklet  ved  Foraarskonferencen  1927. 


(Fortsat  fra  Side  294.) 

Hvad  med  de  andre  evangeliske  Uddelinger?  Hvad  med 
Enok,  som  var  den  syvende  i  den  patriarkalske  Succession? 
Hvorledes  gik  det  ham  i  hans  Tidsperiode?  Var  det  ikke  en 
Profeti  om  vore  Dage,  som  symboliserede  Opbyggelsen  af  Zion 
i  denne  Uddeling?  Hvad  er  der  sagt  om  Enok  og  hans  By, 
som  blev  helliget  ved  Indvielsesloven,  foruden  hvilken  der 
ikke  kan  blive  noget  Zion  og  følgelig  ikke  blive  noget  Kristi 
Komme.  Moses  sagde:  »Og  Herren  kaldte  sit  Folk  Zion,  fordi 
de  var  af  et  Hjerte  og  en  Tanke,  og  de  levede  i  Retfærdighed, 
og  der  var  ingen  fattige  iblandt  dem.«  Saadan  en  Tilstand  vil 
der  atter  blive,  og  Herren  vil  komme  igen,  som  han  har  lovet. 

Herren  sagde  til  Enok:  »Saa  sandt  jeg  lever,  skal  jeg  komme 

i  de  sidste  Dage  i  Ugudelighedens  og  Hævnens  Dage 

Og  Retfærdighed  vil  jeg  sende  ned  fra  Himmelen,  og  Sandhed 

vil  jeg  bringe  frem  af  Jorden  for  at  bære  Vidnesbyrd  om  min 
Enbaarne,  om  hans  Opstandelse  fra  de  døde,  ja,  om  alle 
Menneskers  Opstandelse.  Og  jeg  vil  lade  Retfærdighed  og 
Sandhed  fare  hen  over  Jorden  lig  en  Oversvømmelse  for  at 
indsamle  mine  egne  Udvalgte  fra  Jordens  fire  Hjørner  til  et 
Sted,  som  jeg  skal  berede,  en  hellig  Stad,  saa  at  mit  Folk  kan 
omgjorde  sine  Lænder  og  se  frem  til  min  Tilkommelses  Tid; 
thi  der  skal  mit  Tabernakel  være,  og  det  skal  kaldes  Zion,  et 
nyt  Jerusalem.«  Og  Herren  sagde  til  Enok:  »Da  skal  du  og 
hele  din  Stad  møde  dem  der,  og  vi  skulle  modtage  dem  i  vort 
Skød,  og  de  skulle  se  os.  Og  vi  skulle  falde  dem  om  Halsen, 
og  de  skulle  ligeledes  falde  os  om  Halsen,  og  vi  skulle  kysse 
hverandre.  Og  der  skal  min  Bolig  være,  og  den  skal  kaldes 
Zion,  som  er  udkommen  fra  alle  Skabelser,  som  jeg  har  gjort, 
og  i  en  Tid  af  eet  Tusinde  Aar  skal  Jorden  hvile.«  D.  K.  P. 
7:  60—64.) 

Med  andre  Ord,  Enoks  Zion  var  en  Forløber  for  de  sidste 
Dages  Zion,  med  hvilket  det  vil  blande  sig.  Ikke  alene  Enok, 
men  alle  Patriarker,  Profeter  og  Apostle,  som  har  levet  paa 
Jorden  siden  Tidernes  Begyndelse,  vil  komme  med  Kristus, 
naar  Herren  atter  genbringer  Zion. 

Noah,  hvis  andet  Navn  er  Gabriel,  Opstandelsens  Engel; 
hvad  kunde  vi  gøre  uden  ham?  Han  holder  Opstandelsens 
Nøgler,  ved  hvilke  vi  vil  blive  bragt  frem  af  vore  Grave.  Han 
er  en  af  vore  Forfædre.  Hans  tre  Sønner  befolkede  Jorden 
efter  Syndfloden.  Sem  befolkede  Asien,  Kam  Afrika  og  Jafet 
Europa.  Vi  stammer  fra  Sem  igennem  Abraham  og  Israels 
Hus,  men  blandet  med  Jafets  Børn. 

I  Noah  Dage  dækkedes  Jorden  af  et  mørkt  Slør,  og  i  Hen- 
hold til  Aabenbaring  vil  en  lignende  Tilstand  kendetegne  Jor- 
den i  de  sidste  Dage.  Den  aandelige  Del  af  denne  Profeti  op- 
fyldes allerede  nu;  hvad  kunde  være  mørkere  i  aandelig  Hen- 
seende end  det  store  Mørke,  der  hersker  i  Dag  i  den  moderne 
Verden  vedrørende  Gud?  Menneskene  er  lig  en  blind  Mand  i 
Havet,  der  ikke  véd,  i  hvilken  Retning  Stranden  ligger,  og 

følgelig  ikke  véd,  i  hvilken  Retning  han  skal  svømme  for  at 
naa  den.  Saaledes  er  Tilstanden  blandt  de  viseste  af  Men- 
neskene med  Hensyn  til  at  kende  Gud,  de  véd  ikke,  hvor  de 
skal  finde  ham. 

Som  det  var  i  Noah  Dage,  saaledes  skal  det  være  i  Men- 
neskenes Søns  Tilkommeise.  Jorden  blev  denne  Gang  døbt 
med  Vand,  men  vil  nu  blive  døbt  med  Ild  og  den  Helligaand. 

Vort  Familieskab  med  Abraham  har  jeg  allerede  berort.  Vi 
er  blandt  hans  Efterkommere  og  er  virkelige  Deltagere  i  det 
Løfte,  Herren  gav  til  ham,  at  i  hans  Sæd  skal  alle  Jordens 
Slægter  blive  velsignede.  Velsigner  vi  ikke  Jordens  Nationer 
med  at  bringe  Evangeliet  til  dem  og  ved  at  udføre  de  hellige 
Ordinancer  saavel  for  levende  som  døde? 

Den  største  Opfyldelse  af  denne  Befaling  er  sket  ved  Kri- 
stus selv,  som  kom  igennem  Abrahams  Slægtlinie  for  at  blive 
Verdens  Frelser;  men  en  delvis  Opfyldelse  er  sket  ved  Ad- 
spredelse af  Abrahams,  Isaks  og  Jakobs  Børn,  der  er  af  Is- 
raels Blod,  det  Blod,  der  tror,  suppleret  med  disse  Dages  Ind- 
samling af  Israel,  hvis  Ret  det  er  at  forberede  Vejen  for  Is- 
raels Gud,  naar  han  kommer  for  at  regere. 

Kristus  forløste  hele  Menneskeslægten,  og  Israels  Hus  for- 
beredte Vejen  for  hans  Komme  og  fortsatte  det  Arbejde,  han 
paabegyndte.  Det  var  særlig  Profeterne,  som  forkyndte  om 
hans  Komme  og  Apostlene,  der  forkyndte  hans  Evangelium 
til  Jøder  og  Hedninger,  men  overse  ikke  Nutidens  Apostle, 
Halvfjerds  og  Ældster,  som  nu  forkynder  Evangeliet  til  Hed- 
ningerne og  inden  ret  længe  vil  forkynde  det  til  Jøderne. 

Jeg  haaber  ikke,  at  nogen  vil  forbinde  Frelserens  store  Mis- 
sion alene  med  den  Tid,  da  han  blev  korsfæstet.  Denne  er  kun 
en  Del  af  Tiden.  Døden  paa  Korset  var  ikke  mere  Enden  paa 
hans  guddommelige  Løbebane,  end  Fødslen  i  Bethlehem  var 
Begyndelsen.  Frelserens  Mission  var  altomfattende  og  stræk- 
ker sig  fra  Evighed  gennem  Tiderne  og  tilbage  igen  til  Evig- 
heden. Alle  de  forbigangne  Tidsaldre,  alle  evangeliske  Ud- 
delinger fra  Adam  til  Joseph  Smith  er  Dele  af  Verdens  Frel- 

sers  altomfattende  Mission.  Det  er  altsammen  Kristi  Arbejde 
fra  den  Time,  han  i  det  store  himmelske  Raad  blev  valgt  til 
at  forløse  Menneskeslægten  indtil  hans  tusindaarige  Regering, 
igennem  hvilken  han  vil  helliggøre  Jorden  og  forberede  den 
for  en  celestial  Herlighed. 

Den  mosaiske  Uddeling  var  en  Forløber  for  den  kristne 
Uddeling;  og  den  kristne  Uddeling  var  en  Forløber  for  Tider- 
nes Fyldes  Uddeling,  der  er  sammenbundne  og  kan  ikke  reg- 
nes som  uafhængige  af  hverandre,  de  er  alle  Dele  af  et  stort 
Hele. 

Frelserens  første  og  andet  Komme  fuldstændiggør  hin- 
anden, men  han  vil  ikke  denne  Gang  komme  som  et  Offer, 
men  indtage  Davids  Trone  og  regere  over  Israels  Hus  for 
evigt.  Det  var  for  at  berede  Vejen  for  den  herlige  Ankomst  af 
Kongernes  Konge,  at  Herrens  Profet,  Seer  og  Aabenbarer  Jo- 
seph Smith  var  oprejst  eller  rettere  sendt  for  at  oprulle  vor 
Tids  store  Drama. 

Dette  er  Mormonismen,  det  evige  Evangelium,  Baandet,  som 
forener  det  nuværende  med  det  forbigangne,  som  binder  Bør- 
nene til  Fædrene,  og  som  forbinder  alle  de  evangeliske  Ud- 
delinger og  alle  Ting,  der  hører  Kristus  til  saavel  i  Himmelen 
som  paa  Jorden.  Den  er  ikke  en  jordisk  Fremkomst.  Den  er 
ikke  en  menneskelig  Plantning.  Dens  Rødder  bunder  i  Evig- 
heden, og  dens  Grene  har  baaret  Frugt  igennem  mange  Aar- 
hundreder. 

Som  Præsident  Nibley  sagde  i  Gaar,  vil  jeg  sige  nu,  hvad 
har  Verden  at  byde  i  Stedet? 


DE  SIDSTE  DAGES  HELLIGES  MISSION. 

Af  Missionspræsident  John  G.  Allred  i  Liahona. 

Herren  har  været  god  til  Menneskenes  Børn  siden  deres 
Komme  her  paa  Jorden.  I  Begyndelsen  sendte  han  en  Engel 
til  Adam  for  at  give  ham  Instruktioner  vedrørende  Frelsnings- 

planen.  Senere  talte  han  til  Moses,  Esaias  og  Jeremias  og  gav 
dem  Instruktioner  til  Folket  at  efterleve  her  paa  Jorden.  Til 
sidst  sendte  han  sin  Son  Jesus  Kristus  til  Verden,  ikke  alene 
for  at  fremlægge  Frelsningsplanen,  men  for  at  give  os  et  vær- 
digt Eksempel  at  efterfølge. 

Fra  Begyndelsen  har  Menneskenes  Børn  vist  en  Tilbøjelig- 
hed til  at  tilsidesætte  de  Lærdomme,  Herren  havde  givet  dem. 
De  stenede  Profeterne,  fængslede  dem,  der  troede  paa  dem, 
og  naar  Jesus  Kristus  Guds  Son  fremstod  for  dem,  haanede 
de  ham,  ligesom  de  havde  haanet  Profeterne  før  ham,  for 
sluttelig  at  tage  hans  Liv,  hvilket  dog  ikke  skete,  før  han 
havde  paabegyndt  sit  Arbejde  blandt  Menneskene  og  beskik- 
ket sine  Apostle  til  at  proklamere  det  Budskab,  han  havde 
instrueret  dem  til  at  frembringe.  Enhver  af  disse  Apostle  led 
en  forsmædelig  Dod.  Ikke  een  af  dem  blev  det  tilladt  at  dø 
i  sit  eget  Hjem  omgivet  af  sin  Familie  og  Venner.  Det  samme 
blodtørstige  Ønske,  der  bragte  Døden  over  Jesus  Kristus,  dvæ- 
lede endnu  i  Menneskenes  Sjæle,  og  de  var  ikke  tilfredsstillet, 
saalænge  der  endnu  var  en  Apostel  eller  Profet  paa  Jorden. 
Ikke  alene  Lederne,  men  deres  Tilhængere  var  jaget,  forfulgt 
og  drevet  i  Døden,  indtil  der  ikke  var  en  Jesu  Kristi  Repræ- 
sentant blandt  Menneskene.  Bibelen  blev  det  eneste  over- 
levende Vidne  om,  at  Jesus  var  Kristus,  og  sluttelig  kom  den 
Tid  i  Verdenshistorien,  at  endog  Bibelen  og  dens  Lærdomme 
blev  saa  forvirret,  at  Mænd,  der  hidtil  havde  været  Forkyndere 
af  Kristi  Lærdomme,  begyndte  at  tvivle  om  hans  guddomme- 
lige Mission,  og  samtidig  bredte  Vantroen  sig  over  Jorden. 

I  sin  Visdom  og  Barmhjertighed  til  Menneskenes  Børn 
frembragte  Herren  et  Vidne,  der  kunde  beknefte  den  hellige 
Bibels  Lærdomme;  thi  ukendt  for  Verden  var  der  et  andet 
Vidne,  hvilket  Herren  i  sin  Tid  vilde  bringe  frem  for  at  vidne, 
at  Jesus  var  Kristus,  og  at  vidne  om  hans  Arbejde  paa  det 
vestlige  Kontinent.  I  Cumorah  Høj  havde  det  tavse  Vidne 
ventet  paa  Herrens  Befaling  til  at  komme  frem  og  bære  Vid- 
nesbyrd i  Forbindelse  med  Bibelen,  at  Gud  lever,  at  Jesus  er 

Kristus,  og  at  Frelsningsplanen,  som  han  fremsatte,  var  den 
samme,  der  havde  været  kendt  i  alle  Tidsaldre.  Da  dette  Vidne 
fremkom,  var  hele  Verden  imod  det;  det  var  ikke  guddomme- 
ligt; men  formedelst  den  Helligaand  gav  Herren  til  faa  af  sine 
Tjenere  et  Vidnesbyrd  om,  at  disse  Optegnelser  var  sande,  og 
eftersom  Verden  var  i  en  saa  beklagelig,  aandelig  Stilling, 
kom  disse  Vidner  frem  i  en  meget  belejlig  Tid. 

Joseph  Smith,  som  var  Guds  Redskab  til  at  indføre  Mor- 
mons Bog,  havde  i  sin  Ungdom  modtaget  et  af  de  mest  her- 
lige og  vidunderlige  Syn,  som  nogensinde  har  været  givet 
til  et  dødeligt  Menneske.  Han  saa  Faderens  og  Sønnens  An- 
sigt og  hørte  fra  deres  Læber  det  Budskab  i  umiskendelige 
Ord,  at  Verdens  Religioner  var  forkerte,  de  havde  forandret 
Ordinancerne  og  brudt  de  evige  Pagter;  men  at  Herren 
havde  frembragt  det  Vidne,  hvorom  vi  har  talt,  og  aaben- 
baret  Joseph  Smith  Evangeliet  i  sin  Fylde  med  alle  dets  op- 
rindelige Kræfter  og  Gaver,  med  alle  de  Embedsmænd,  Lær- 
domme og  Ordinancer,  som  har  været  forkyndt  af  Kristus  og 
hans  Apostle  til  Frelse  og  Ophøjelse  af  sine  Børn. 

Det  er  de  Sidste  Dages  Helliges  Mission  at  forkynde  til  Ver- 
den de  Ting,  som  Herren  har  gjort  i  vore  Dage;  thi  han  ønsker, 
at  vi  skal  gøre  det  bekendt  for  Verden,  at  han  har  talt  til  Na- 
tionerne, og  at  han  har  udsendt  sine  Tjenere  i  al  Alvorlighed 
og  Nidkærhed  og  med  Magt  til  at  forkynde  til  denne  Gene- 
ration, at  Mormons  Bog  er  et  guddommeligt  Vidne  om,  at 
Jesus  Kristus,  Verdens  Frelser,  besøgte  det  amerikanske  Kon- 
tinent efter  sin  Korsfæstelse  og  Opstandelse  og  indførte  blandt 
Indbyggerne  i  den  vestlige  Verden  Jesu  Kristi  Evangelium, 
oprettede  en  Organisation  iblandt  dem  med  Apostle,  Profeter, 
Præster  og  Lærere,  ligesom  han  havde  gjort  blandt  Jøderne. 

Som  Missionærer  og  Ældster  i  Kirken  bærer  vi  Vidnesbyrd 
om  disse  Ting  til  Jordens  Indbyggere  og  erklærer  til  dem  i  al 
Oprigtighed,  at  disse  Ting  er  sande. 

Mange  Folk  tror,  at  de  Sidste  Dages  Helliges  Lærdomme 
ikke  indeholder  noget  vigtigt  til  Jordens  Indbyggere;  men  de 
af  os,  der  er  bleven  bekendt  dermed,  er  mere  og  mere  over- 

beviste  om,  at  vi  staar  i  samme  Familieforhold  til  Verden  som 
Apostlene  i  Kristi  Dage.  Vi  siger  med  Paulus,  at  Folket  i  vore 
Dage  er  ligesom  Folket  i  Kristi  Dage,  overtroisk  og  tilbeder 
en  ukendt  Gud.  Ældster  og  Missionærer  er  ude  i  Verden  for  at 
vise  dem  deres  Fejltagelse,  og  Engelen  er  kommen,  hvilken 
Johannes  saa  flyve  oppe  under  Himmelen,  som  havde  et  evigt 
Evangelium  at  forkynde  til  dem,  der  bo  paa  Jorden,  til  alle 
Stammer,  Tungemaal  og  Folk,  raabende  med  hoj  Røst:  »Fryg- 
ter Gud  og  giver  ham  Ære;  thi  hans  Doms  Time  er  kommen, 
tilbeder  ham,  som  har  gjort  Havet  og  Vandenes  Kilder.« 

Himlens  Gud,  som  skabte  Havet  og  Vandenes  Kilder  var  en 
personlig  Gud,  hvilket  vi  erklærer  til  Jordens  Indbyggere,  en 
personlig  Gud,  der  talte  til  Menneskene,  ikke  alene  for  2000 
Aar  siden;  men  »nu«,  og  vi  bærer  Vidnesbyrd  af  hele  vor 
Sjæls  Styrke,  at  Gud  i  disse  Dage  har  oprejst  en  Profet,  der 
har  Magt  og  Autoritet:  »Saaledes  siger  Herren.«  Ikke  for  to 
Tusinde  Aar  siden,  men  i  Dag,  til  denne  bestemte  Generation, 
er  dette  vort  Budskab.  Dette  er  vort  Vidnesbyrd,  og  vi  fryder 
os  og  er  taknemmelige  mod  vor  himmelske  Fader  at  arbejde 
i  hans  Tjeneste,  at  være  med  til  at  beskære  Vingaardene  for 
sidste  Gang  som  en  Forberedelse  for  Kristi  Komme. 


DEN  DANSKE  MISSION. 

MISSIONÆRRAPPORTEN 
Rapporten  for  September  Maaned  viser,  at  der  for  de 
fleste  Missionærers  vedkommende  er  gjort  et  udmærket  Ar- 
bejde i  at  bringe  Evangeliets  Lærdomme  ud  til  Folket. 
Med  megen  Overraskelse  lægger  vi  Mærke  til,  at  Ældsterne 
Aehton  C.  Jensen  og  Gunnar  M.  Nielsen  hver  især  har  an- 
vendt 211  Timer  i  Maaneden  til  Skrifteuddeling,  hvilket  er 
meget  paaskønnet  og  er  sikkert  enestaaende  i  nogen  Mis- 
sion. Joseph  L.  Petersen, 

Missionspræsident. 

DEN  NORSKE  MISSION 

ANKOMST  AF  MISSIONÆRER. 

Følgende  Missionærer  ankom  til  Oslo,  den  22.  September 
1927  med  Dampskibet  Frederik  VIII.  Henry  Henriksen, 
George  N.  Anderson,  Olive  M.  Anderson  og  Barn,  Marie  og 
Lorenzo  W.,  jr. 

De  er  beskikket  til  at  arbejde  i  Oslo  Distrikt. 

Lorenzo   W.  Anderson, 
Missionspra'sident. 

JØDERNES  INDSAMLING. 

Af  Charles  F.  Steele,  Lethbridge,  Canada. 
(Oversat  fra  »Liahona«.) 

Troster,  trøster  mit  Folk,  siger  eders  Gud;  taler  kærligt  til 
Jerusalem  og  raaber  til  den,  at  dens  Strid  er  fuldendt,  at  dens 
Skyld  er  betalt,  at  den  har  faaet  dobbelt  af  Herrens  Haand 
uagtet  alle  dens  Synder.  (Esaias  40:  1,  2.) 

Vi  lever  i  en  bevæget  Tidsalder  med  overraskende  Omskif- 
telser. Den  ganske  Verden  synes  at  være  i  Oprør.  Store  Be- 
givenheder vedrørende  de  menneskelige  Fremskridt  gaar  over 
Jorden.  De  forskellige  Tanker,  de  fysiske  Tilkendegivelser  af 
Uro  og  alle  de  politiske  og  sociale  Foretagender  er  kun  Vid- 
nesbyrd om  Dagens  Komme;  thi  hvad  er  vel  Tidernes  Tegn, 
om  ikke  alle  disse  Ting  peger  henimod  den  velsignede  Freds- 
regering,  Verdens  gyldne  Tidsalder,  naar  Retfærdighed  skal 
regere  i  Menneskenes  Hjerter? 

De  hurtig  paa  hinanden  følgende  politiske,  økonomiske,  re- 
ligiøse og  andre  Begivenheder  saavel  herhjemme  som  uden- 
for Landets  Grænser  forvilder  næsten  én.  Nu,  om  vi  lægger 
Mærke  til  de  Begivenheder,  der  omtales  i  Dagspressen,  som 
foregaar  paa  de  forskellige  Dele  paa  Jorden,  da  ser  vi  Opfyl- 
delsen af  Profetierne  i  den  mest  overbevisende  Form.  Iblandt 
de  internationale  Spørgsmaal,  der  kræver  Statsmænds  og  In- 
dustrilederes Opmærksomhed,  er  ogsaa  Jødernes  Indsamling 

til  Palæstina,  deres  af  Gud  givet  Land,  fra  hvilket  de  har  været 
adskilt  i  saa  mange  Aarhundreder. 

Indsamlingen  af  Jøderne,  den  systematiske  Opbyggelse  af 
det  hellige  Land  som  et  nationalt  Hjem  for  Jøderne  i  alle 
Nationer,  er  først  og  fremmest  et  betegnende  Vidnesbyrd  om 
det  triumferende  Komme  af  vor  Herre.  Forud  for  Kristi  andet 
Komme  vil  Jøderne  i  Henhold  til  Zakarias'  Profetier  blive 
indsamlet  til  deres  forjættede  Land,  og  der  vil  han  vise  sig 
for  dem  paa  Oliebjerget.  Hvor  nær  denne  for  Juda  Hus  saa 
velsignede  Time  er,  véd  vi  ikke,  men  at  den  ikke  er  langt 
borte,  forstaar  vi  af  de  Begivenheder,  der  daglig  foregaar. 

Lad  hele  Israel  fryde  sig  og  glæde  sig;  thi  denne  er  Dagen 
for  deres  Frelse.  I  denne  Dispensation  af  Tidernes  Fylde  er 
der  sket  en  Tilbagegivelse  af  Nøglerne  til  Præstedømmet,  ind- 
befattende disse,  der  henhører  til  Israels  Indsamling.  Moses, 
den  gamle  Indsamler  af  Israel,  viste  sig  i  Kirtland  Tempel  for 
Profeten  Joseph  Smith  og  Oliver  Cowdery  og  beseglede  paa 
dem  denne  store  Magt.  Denne  vidunderlige  Begivenhed  fandt 
Sted  den  3.  April  1836,  og  seks  Aar  senere  blev  Palæstina  ind- 
viet for  Jødernes  Indsamling  af  en  Apostel  i  Jesu  Kristi  Kirke 
af  Sidste  Dages  Hellige.  Apostelen  Orson  Hyde  blev  ved 
Aabenbaringens  Røst  kaldet  til  denne  Mission. 

At  Guds  Plan  gaar  ud  paa  en  Koncentrering  af  visse  Folk 
paa  visse  Dele  af  Jorden  er  saa  smukt  udtrykt  af  Apostelen 
Paulus  i  Ap.  G.  17:  26,  som  lyder  saaledes:  »Og  han  har  gjort, 
at  hvert  Folk  iblandt  Mennesker  bor  ud  af  eet  Blod  paa  hele 
Jordens  Flade,  idet  han  fastsatte  bestemte  Tider  og  Græn- 
ser for  deres  Bolig.«  Saaledes  kan  vi  i  denne  Generation  saa 
tydelig  se  de  adspredte  Faar  af  Israels  Hus  samles  til  Zions 
Land,  Amerika;  Jøderne  samles  til  Palæstina,  deres  Hjem- 
land, der  blev  givet  til  Abraham  og  hans  Sæd  som  evig  Arv. 

Ud  af  den  store  Krig  kom  Jødernes  Lejlighed.  Forinden 
Tyrkerne  blev  fordrevet  fra  Palæstina  af  de  britiske  Arméer 
under  General  Allenby  i  1917,  maatte  Dr.  Chann  Weizmann 
og  andre  Zions  Ledere  fremtvinge  de  jødiske  Interesser  i  dette 
gamle  Land;  men  deres  Vej  var  klar,  da  Storbritannien  tog 

den  Hellige  Stad  i  Besiddelse,  og  Lord  Bali'our  i  November 
samme  Aar  udstedte  den  navnkundige  Erklæring,  i  hvilken 
Storbritannien  lover  sin  Hjælp  til  Geninstallering  af  Jøderne 
i  Palæstina.  Senere  bifaldt  de  Forenede  Stater  og  et  Antal  af 
de  europæiske  Stater  Balfour's  Deklaration,  og  den  britiske 
Regering  fik  Mandat  over  Landet,  hvorefter  Nationernes  For- 
bund anerkendte  dette  Mandat  ved  dets  Underskrift  den  24. 
Juli  1924. 

Siden  den  begrænsede  Genoprettelse  af  Palæstina  som  et 
jødisk  Hjemland  begyndte,  har  nogle  mærkværdige  For- 
andringer fundet  Sted  der.  Af  en  Beretning  fra  Palæstinas 
grundlæggende  Fond  er  følgende  blevet  udført. 

Florerende  Agerbrug  er  blevet  oprettet. 

Jerusalem  er  blevet  moderniseret,  et  jødisk  Universitet  er 
oprettet  og  aabnet  for  Udvikling  af  jødiske  Tanker  *og  Kultur. 

Moderne  Forstæder  og  Havebyer  er  blevet  anlagt. 

Udstrakte  Landstrækninger  er  blevet  forlangt  for  Koloni- 
sering. Emigrationen  er  blevet  reguleret,  og  der  opmuntres  til 
at  emigrere.  Industrier  er  blevet  anlagt,  og  et  moderne  Ud- 
dannelsessystem er  skabt. 

Det  hebraiske  Sprog  er  blevet  det  nationale  Sprog. 

Grundvolden  for  jødisk  Selvregering  er  lagt. 

Emigrationen  foregaar  stadig,  hvorfor  Landet  om  ti  Aar 
antagelig  vil  have  en  jødisk  Befolkning  paa  1.000.000. 

Uhyre  Projekter,  som  hydro-elektriske  Anlæg,  udstrakte 
Dræninger  og  andre  Foretagender  er  igangsat,  støttet  af 
store  Kapitaler. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  302.) 
Kirkemyndigheden.  Kristi  Kirke  er  i  Besiddelse  af  virkelig 
Autoritet,  modtaget  fra  Gud,  og  i  sin  Gerning  repræsenterer 
den  Gud.  Kun  en  saadan  Kirke  kan  appellere  til  Menneskets 

Fornuft.  En  Kirke,  der  mangler  guddommelig  Autoritet,  er 
svag  og  hjælpeløs.  Autoritet  er  den  sande  Kirkes  Prøvedigel. 
Forsøger  den  paa  at  handle  i  Guds  Sted?  Er  dens  Præste- 
domme i  Besiddelse  af  retmæssig  Myndighed?  Guds  Kirke  har 
altid  erholdt  sin  Myndighed  fra  dens  Overhoved,  Gud  selv, 
san  at  dens  Gerning  kan  blive  anerkendt  af  ham.  —  Engelen 
vandrede  omkring  med  Adam;  Gud  samtalede  med  Abraham; 
Jesus  personlig  gæstede  Jorden;  Faderen  og  Sønnen  aaben- 
Barede  sig  for  Joseph  Smith;  ja,  i  enhver  Tidsalder,  naar  som 
helst  Kirken  er  bleven  fuldstændig  oprettet,  er  Præstedømmet 
blevet  beseglet  paa  Menneskene.  Kirkens  Autoritet  er  virkelig 
og  ægte  og  fuld  af  Kraft,  hvilket  er  et  Tegn,  hvorpaa  man  kan 
kende  den  sande  Kirke. 

LYDIGHED. 

Naar  Præstedømmet  og  dets  Autoritet  er  under  Overvejelse, 
føres  ofte  unyttig  Diskussion  om,  hvorvidt  det  er  nødvendigt 
at  vise  Lydighed  mod  Autoriteten.  Nogle  har  den  Idé,  at  de 
ved  at  vise  Lydighed,  giver  Afkald  paa  deres  Handlefrihed. 

Naturens  Hindringer.  Mennesket  er  omringet  af  utallige 
mellem  hinanden  virkende  Kræfter  i  Universet.  Det  kan  paa 
ingen  Maade  trække  sig  bort  fra  dem.  Gennem  Erfaring  lærer 
det,  at  Kontrol  over  Naturkræfterne  kun  kan  opnaas  ved  at 
forstaa  deres  Love.  Naar  en  vis  Ting  udføres  paa  en  bestemt 
Maade,  opnaas  et  bestemt,  uforanderligt  Resultat.  Uden  Tvivl 
har  der  ofte  hos  intelligente  Væsener  opstaaet  den  Tanke,  at 
de  kunde  ønske  det  anderledes,  men  dette  er  umuligt.  Derfor, 
alt,  hvad  man  kan  gore,  er  at  foje  sig  efter  Omstændighederne, 
erkende  Naturens  Indskrænkninger,  og,  eftersom  man  erhol- 
der mere  og  mere  Kundskab,  stille  den  ene  Lov  i  Modsætning 
til  den  anden,  indtil  Hensigten  med  Menneskets  Tilværelse  er 
bleven  opnaaet.  Netop  ved  at  benytte  sig  af  denne  fornuftige 
Fremgangsmaade  er  intelligente  Væsener  blevne  i  Stand  til 
paa  mange  Omraader  at  beherske  Naturen.  Det  svækker  ikke 
Mennesket  aabent  at  tilstaa,  at  Aarsags-  og  Virknings-Loven 


316 

i  Virkeligheden  eksislerer.  Tværtimod,  Styrke  beslaar  i  en  in- 
telligent Underkastelse  af  retmæssig  Indskrænkning.  Lige  fra 
»Begyndelsen«  har  dette  Begreb  været  en  Betingelse  for  Ud- 
vikling. Naar  intelligente  Væsener  vedkender  sig  Loven  og 
viser  Lydighed  mod  samme,  er  det  et  godt  Tegn  paa,  at  de 
er  paa  Vej  til  Udvikling. 

En  aktiv  Tilstand.  Lydighed  er  en  aktiv  Tilstand,  ellers 
kunde  den  ikke  være  af  nogen  Betydning.  Lydighed  staar  i 
nær  Forbindelse  med  Omvendelse.  Ved  dette  Udtryk,  Lydig- 
hed, menes  der,  at  saa  snart  en  eller  anden  Sandhed  bliver 
aabenbaret  for  Mennesket  eller  paa  anden  Maade  tilkende- 
givet, adlyder  man  den  —  hvilket,  ifølge  vor  tidligere  Defi- 
nition, er  et  af  flere  Tegn  paa  sand  Omvendelse.  Den,  der  er 
aktiv  i  at  sætte  i  Udførelse  alt  det,  som  han  véd  er  i  Over- 
ensstemmelse med  Sandheden,  er  et  lydigt  Menneske.  Ved- 
kommendes aktive  Lydighed  mod  Myndighed  er  grundet  paa 
Intelligens,  og  jo  større  Kundskab  han  er  i  Besiddelse  af  an- 
gaaende  en  eller  anden  Lovs  Beskaffenhed,  desmere  bered- 
villig er  han  til  at  adlyde  samme.  Lydighed  er  ikke  Uviden- 
hedens Særkende. 

Menneskets  Indskrænkning.  Lydighed  mod  Naturens  ufor- 
anderlige Love  betragtes  i  Almindelighed  som  en  uundgaae- 
lig  Nødvendighed.  Men  naar  et  Menneske  udover  Myndighed, 
stiller  Forholdet  sig  lidt  anderledes.  Sporgsmaalet  er  da:  Skal 
et  Menneske  vise  Lydighed  mod  et  andet  Menneske? 

Hvad  der  maa  tages  Hensyn  til  ved  Besvarelsen  af  dette 
Spørgsmaal,  er  for  det  første,  om  det  System,  vedkommende 
Myndighedsperson  repræsenterer,  hviler  paa  Sandheden  eller 
ej.  Dersom  det  har  Sandhed  til  Grundvold,  er  intelligente 
Mennesker  nødsaget  til  at  adlyde  dets  Love,  selv  om  de  ud- 
øves af  et  ufuldkomment  Menneske. 

For  det  andet  beror  det  paa,  hvorvidt  Vedkommende  holder 
sig  indenfor  sine  Embedsgrænser  med  Hensyn  til  Udøvelsen 
af  sin  Myndighed  i  bemeldte  Organisation.  Dette  Punkt  kan 
man  altid  forvisse  sig  om  ved  simpelthen  at  fremlægge  Sagen 
for  de  bestaaende  Myndigheder  i  Kirken,  der  afgør  saadanne 

Sporgsmaal.  Med  Undtagelse  af  det  øverste  Præsidentskab  har 
enhver  Embedsmand  i  Kirken  en  begrænset  Jurisdiktion. 

For  det  tredie  beror  Lydighedssporgsmaalet  paa,  enten  den 
Sag,  man  anvender  Myndighed  paa,  i  det  hele  taget  vedrører 
Kirkens  Disciplin  eller  ej.  Ingen  Embedsmand  i  Kirken  har 
nogensinde  Myndighed  udover  Kirkens  Anliggender.  Al  yder- 
ligere M}'ndighedsudøvelse  bor  kun  fremkomme  i  Egenskab 
af  Raad,  og  endda  staar  det  det  enkelte  Kirkemedlem  frit  for 
efter  eget  Skøn  at  antage  eller  forkaste  samme.  Dersom  disse 
tre  Betragtninger  kan  besvares  bejaende,  maa  det  fremad- 
skridende Menneske  finde  sig  i  at  vise  Lydighed.  Dersom  der- 
imod Svaret  er  benægtende,  bor  man  ikke  adlyde,  men  Sagen 
skal  da  stilles  for  den  retmæssige  kirkelige  Domstol  til  Af- 
gørelse. 

De  Indskrænkninger,  Mennesket  er  underkastet  ved  Ud- 
øvelsen af  den  Myndighed,  der  skriver  sig  fra  evindelige  Love, 
er  lige  saa  tvingende  som  andre  Indskrænkninger  i  Naturen, 
fordi  de  horer  det  samme  Hele  til. 

Lovens  Liv.  Lydighed  er  simpelthen  en  Efterfølgelse  af 
Sandheden.  Dersom  man  ikke  gor  Brug  af  Sandheden,  er 
denne  uden  Værdi  for  Mennesket.  Lydighed  begynder  i  det 
Øjeblik,  Sandheden  tages  i  Brug.  Baade  Mennesket  og  Kirken, 
som  han  tilhører,  er  aktive  Organismer,  interesserede  i  Frem- 
gang. Naar  Sandhed  bliver  dem  overrakt,  bør  Løfter  om  at 
anvende  samme  kræves  af  dem;  thi  ellers  blev  jo  alt  værdiløst 
og  uden  Betydning.  Kun  Væsener,  som  underkaster  sig  Loven, 
er  fremadskridende.  Af  den  Grund  forlanges  der  af  Mennesket 
et  Løfte  for  hver  Gave,  der  skænkes  ham,  og  sædvanligvis  ud- 
tales den  Straf,  der  vil  følge  Tilsidesættelsen  eller  Misbrugen 
af  den.  Lydighed  mod  Sandheden  betyder  Fremgang,  Til- 
sidesættelse af  Sandheden  medfører  Tilbagegang. 

Ulydighed.  Ulydighed  kan  være  enten  aktiv  eller  passiv. 
Passiv  Ulydighed  bestaar  i  ikke  at  gøre  det,  der  skulde  gøres; 
aktiv  Ulydighed  er  at  gøre  det,  der  ikke  skulde  gøres.  Begge 
kan  være  lige  skadelige.  Hvad  der  er  af  største  Betydning  med 
Hensyn  til  Ulydighed,  er  dette,  at  den  svækker  og  til  sidst  øde- 

lægger  det  Menneske,  der  ikke  adlyder  Loven.  Ulydighed  og 
Synd  er  ensbetydende. 

Kirken,  der  betyder  noget.  Den  eneste  Kirke,  som  er  værd  at 
nævne,  er  den,  der  er  i  Besiddelse  af  en  Autoritet,  hvis  Grund- 
lag er  Intelligens  og  Sandhed.  En  saadan  Kirke  er  i  Stand  til 
at  kræve  en  intelligent  Lydighed  af  sine  Medlemmer.  I  en 
saadan  Kirke  kan  man  med  Lethed  rette  paa  mindre  Mis- 
forstaaelser.  Kirkens  Love  indrømmer  Mennesket  en  absolut 
personlig  Frihed.  Det  samme  er  Tilfældet  i  hele  Naturen 
udenfor  Kirken.  Naturens  Love  sikrer  Mennesket  fuldstændig 
Frihed.  Den  største  Frihed,  Mennesket  kender,  skriver  sig  fra 
Lydighed  mod  Loven.  Den  værste  Straf,  som  man  kan  tænke 
sig,  kommer  som  Følge  af,  at  man  modsætter  sig  Loven. 
Denne  Proposition  holder  Stik,  baade  hvad  der  angaar  Kirken 
som  et  Samfund  af  Hellige  og  med  Hensyn  til  den  enkelte 
Person.  (Fortsættes.) 


ZIONS  SØN! 

Mel.:  Høje  Nord  — 
Zions  Søn,  stem  Din  Sang, 
hojt  som  Klokkens  Malm  den  lyde, 
vil  Dit  unge  Hjerte  fryde, 
naar  den  stiger  over  Vang. 
Under  Solens  gyldne  Flamme 
som  et  Brus  dens  Toner  gaar, 
spreder  over  Jorden  Bud  om  evig  Vaar. 

Som  et  Fos,  fuld  af  Id 

springer  ud  hver  lødig  Tanke, 

og  naar  Hjertet  stræbsomt  banke, 

sejrer  de  med  Magt  i  Tid. 

Ej  har  Bjergets  gyldne  Aare 

denne  Glød,  som  solrigt  Ord; 

endnu  kort,  og  Lysets  Glans  er  om  vor  Jord. 

Zions  Son,  alvorsfuld 

ruller  mod  os  Tidens  Strømme, 

men  med  Vilien  fast  i  Tømme 

skal  den  ej  os  slaa  omkuld. 

Lad  os  rejse  Haabets  Skanse, 

Enighed  gør  stærke  Baand; 

engang  hviler  Septret  i  den  rette  Haand. 

Zions  Son,  løft  Din  Sang  — 

under  Zions  Tempelbue 

skal  Du  føle  nidkær  Lue, 

og  Dit  Ord  faa  ukendt  Klang. 

Intet  rokke  kan  en  Klippe, 

byg  Dit  Hus  paa  Klippegrund, 

Tvivlens  kolde  Bølge  knuses  fra  den  S  lund. 

Zions  Søn,  Slægters  Baand 

knyttes  fast  af  Broderfreden, 

Jorden  blomstre  skal  som  Eden, 

ledes  fast  af  Herrens  Haand. 

Snart  et  Timeglas  udrinde  — 

Morgenstjernen  Skyen  brød, 

leder  Sjælen  fri  fra  Syndens  Følge:  Død. 

Zions  Son,  Vaarens  Gry 

skal  som  Lynets  Flamme  skinne, 

hild  den  Døden  overvinde 

og  mod  Morgenstjernen  fly. 

Hvid,  som  Bjergets  høje  Tinde, 

vil  om  Livets  Fyrste  staa 

de  Udvalgte,  og  til  Herrens  Hvile  gaa. 

Zions  Søn,  tak  Din  Gud, 
som  gav  Aand  og  Visdoms  Nemme, 
at  Dig  selv  Du  kan  forfremme, 
naar  Du  lyder  Pagtens  Bud. 

Stige  skal  af  dunkle  Grave 
Sjælen  mod  en  evig  Vaar; 

rygt  Dit  Kald,  at  Du  blandt  Zions  Ældster  staar. 

V.  P.  Møller-Nielsen. 


SØNDAGSSKOLENS  NADVERVERS  OG  KORLEKTIE 

FOR  OKTOBER  1927. 
Nadververs: 

Jeg  kommer  til  dig  helt  angerfuld, 

Jeg  føler  din  Kærlighed  for  mig; 

I  dette  Sakrament  kære  Frelser. 

Jeg  altid  ihukommer  dig. 

Korleklie: 

Salige  er  de,  soiu  stifte  Fred;  thi  de  skulle  kaldes  Guds 
Børn.  Math.  5:  9. 


Men  Peter  sagde  til  dem:  »Omvender  eder  og  hver  af 
eder  lade  sig  døbe  i  Jesu  Kristi  Navn  til  Syndernes  For- 
ladelse; og  I  skulle  faa  den  Helligaands  Gave.  De,  som  nu 
gerne  annammede  hans  Ord,  bleve  døbte;  og  der  vandtes 
samme  Dag  henved  tre  Tusinde  Sjæle«.  (Ap.  G.  2:  38,  41.) 

Ihukommer  Tro,  Dyd,  Kundskab,  Maadeholdenhed,  Taal- 
modighed,  broderlig  Kærlighed,  Gudsfrygt,  Gavmildhed, 
Ydmyghed  og  Flittighed.  (Pg.  Bog  4:  2.) 

